Иван Бунин
Помпей

Превод от руски: Кирил Кадийски, 2003

chitanka.info

Помпей! Веднъж ли скитах с изумление

из уличките тесни… Но Помпей

от гробница по-скучен е за мене,

по-мъртъв и по-чист от нов музей.

Виновен ли съм, че не помня днес

ни кой къде живял е, ни коя ли

красавица под звездния навес

танцувала е с трепетни воали.

Запомних само римските следи

от колесници, плочите изтрити,

Везувий, плодни равнини, бразди…

Бе пролет. Като мед в незрими пити

в сърцето жадно с радост, до екстаз —

в живота влюбен — сили трупах аз.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.